Урал чихэр өвс

Урал чихэр өвс () нь буурцагтны овгийн, өвслөг, олон наст, чихэр өвсний төрлийн нэгэн зүйл ургамал. Уг ургамлыг англиар Chinese liquorice гэж нэрлэдэг. Түүнийг чихэрлэг амт оруулагч байдлаар, мөн Дорно дахины анагаах ухаанд ашигладаг.

 Тархалт 
Урал чихэр өвс нь бутны ойр орчимд, нуга ба хээр талд ургах ба мөн ширгэсэн гол мөрний гольдирол, нуур цөөрмийн ойр орчим, усалгааны сувгийн эрмэг зэргээр тааралдана. Монгол, Казахстан, Кавказ, Дундад Ази, Киргиз, Баруун Сибирийн өмнөд хэсэг ба Өмнөд Уралын нутгаар тархан ургана.Солодка уральская – Glycyrrhiza uralense Fisch

 Хэрэглээ 
 Анагаах ухаанд 
Урал чихэр өвсний үндэсийг liquorice root эсвэл radix glycyrrhizae гэх ба эмийн зориулалтаар ашигладаг. Түүний үндэс нь мөн gancao (kan-tsao; , pinyin: gāncǎo) гэдэг нэртэйгээр Хятадын уламжлалт анагаах ухаанд хэрэглэгддэг суурь тавин ургамлын жагсаалтад багтдаг. Түүнийг, ихэвчлэн, наранд хатсаны дараа хавар эсвэл намар түүж бэлтгэдэг. Урал чихэр өвсний үндэсийг Хятадын Шанси, Гансу, Шинжан мужуудад ихэвчлэн түүж бэлтгэдэг.“Gan Cao.” Chinese Medical Herbology and Pharmacology. . 25 April 2010. Урал чихэр өвсний үндэсэнд сахароз, пектинүүд, цардуул, глюкоз, флавоноидууд, азотлог нэгдэлүүд агуулагддаг. Урал чихэр өвсний үндэсийг ханиалга дарах, цэр ховхлох, туулгах, уушиг, цээжний өвчинг дарах, шээс хөөх, харшил эсэргүүцэх, хавдар бууруулах, шарх эдгэрүүлэх, үрэвсэл намдаах чиглэлийн янз бүрийн эм бэлдмэл хийхэд ашигладаг.

 Үйлдвэрлэлд 
Хүнсний үйлдвэрт олон төрлийн ундаа, квас, шар айраг, цай, кофе зэргийг хийхэд түүхий эд болдог. Мөн будаг, бэх, саван, галын хорны хөөсрүүлэгч бодис, үс бэхжүүлэгч шампунь зэрэг үйлдвэрлэлийн олон салбарт ашигладаг.Солодка уральская// Энциклопедии, словари, справочники

 Мөн үзэх
Дүүжигнүүр хунчир

 Эх сурвалж 

 Гадаад холбоос 
 Spice Pages: liquorice (Glycyrrhiza glabra/uralensis, liquorice)
 Science Direct
 Radix Glycyrrhizae at damo-qigong.net

Category:Ургамал
Category:Буурцагтан
Category:Эмийн ургамал
Ангилал:Олон наст ургамал